ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
कोरोना विषाणूचा प्रसार रोखण्यासाठी खादी आणि ग्रामोद्योग आयोगाचे  कुंभार करत आहेत नाविन्यपूर्ण पद्धतीचा वापर
(नवी दिल्ली, 11 मे 2020
जेव्हा कोविड -19 विरुद्धच्या लढ्यामध्ये एखादी खूप छोटीशी गोष्ट सुद्धा आशा पल्लवित करते , अशा वेळी राजस्थानच्या ग्रामीण भागातील खादी आणि ग्रामोद्योग अंतर्गत येणारे कुंभार कोरोना विषाणूचा प्रसार रोखण्यासाठी त्यांच्या अनोख्या मोहिमेद्वारे देशाचे लक्ष वेधून घेत आहेत. राजस्थानमधील बारण जिल्ह्यातील किशनगंज गावातील या कुंभारांनी बनविलेल्या प्रत्येक मातीच्या भांड्यात, विशेषत: मडक्यावर कोरोनाशी लढण्याबाबतचा संदेश आहे.प्रत्येक घरापर्यंत हा संदेश पोहोचावा आणि कुटुंबातील सदस्यांकडून प्रत्येक वेळी पाणी पिण्याच्या वेळी हा संदेश वाचावा अशी यामागची कल्पना आहे.
तापमान वाढीबरोबर मडक्यांच्या विक्रीमध्ये देखील वाढ झाली आहे आणि अशा मडक्यांवर कुंभारांनी, “मास्क वापरा”, “घरी राहा, सुरक्षित राहा”, “प्रतिबंध हाच उपचार” आणि “कोरोनापासून सावध रहा” असे संदेश मुद्रित केले आहेत. यामुळे कुटुंबातील सदस्य दिवसांतून किमान ४ – ५ वेळा तरी हे संदेश वाचतील, हे नक्की.
लोकांशी संवाद साधण्याच्या अशा विशिष्ट पद्धतीने कोरोनाविरूद्धच्या लढ्यात मोठा परिणाम होईल, अशी अनोखी मोहीम इतर अनेकांना प्रेरणा देईल असे सांगत केव्हीआयसीचे अध्यक्ष श्री विनय कुमार सक्सेना यांनी कुंभाराच्या प्रयत्नांचे कौतुक केले.
देशभरातील कुंभारांच्या समुदायाला बळकटी देण्याच्या उद्देशानुसार, हे लक्षात घेण्यासारखे आहे की किशनगंज गावातील कुंभार हे केव्हीआयसीच्या कुंभार सशक्तीकरण कार्यक्रमाचे लाभार्थी आहेत. ही योजना उत्तरप्रदेश, मध्यप्रदेश, हिमाचल प्रदेश, महाराष्ट्र, जम्मू आणि काश्मिर, हरियाणा, राजस्थान, पश्चिम बंगाल, आसाम, गुजरात, तामिळनाडू, ओडिशा, तेलंगणा आणि बिहार या राज्यांमधील काही दुर्गम भागात सुरू करण्यात आली आहे.
राजस्थानमध्ये जयपूर, कोटा, झलवार आणि श्री गंगानगर यासारख्या बारापेक्षा अधिक जिल्ह्यांनी या योजनेचा लाभ घेतला आहे.
``कुंभार सशक्तीकरण कार्यक्रमाने कुंभारांचे आयुष्य बदलून गेले आहे. समाजाच्या मुख्यप्रवाहात कुंभार समाजाला आणणे हा या मोहिमेचा मुख्य उद्देश आहे. कुंभारांना आधुनिक साहित्य आणि प्रशिक्षण देऊन, आम्ही त्यांना पुन्हा एकदा समाजाशी जोडू पाहतोय आणि त्यांच्या कलेचे पुनरुज्जीवन करू पाहतोय,`` असे श्री सक्सेना म्हणाले. केव्हीआयसीने आतापर्यंत कुंभारांना १४,००० पेक्षा जास्त कुंभांची विद्युत चाकं दिली आहेत, असं नमूद करून ते म्हणाले, या योजनेचा आतापर्यंत ६०,००० पेक्षा अधिक लोकांना उपयोग झाला आहे.
या योजनेअंतर्गत केव्हीआयसी कुंभारकामातील वस्तूंच्या उत्पादनासाठी लागणारे मिश्रणासाठीचे भांडे, माती कालविण्यासाठीचे भांडे आदी साहित्य देखील पुरविते. कुंभारकामातून कटाक्षाने यंत्रांना वगळण्यात आले आहे आणि त्याचा परिणाम म्हणजे कुंभारांचे उत्पन्न ७ ते ८ पटींनी वाढले आहे.
M.Jaitly/S.Shaikh/P.Kor
संरक्षण मंत्रालय
आयएनएस तरकश ची मस्कतला भेट. 
भारतीय नौदलाच्या आयएनएस तरकश या जहाजाने 19 ते 22 जून 2023 या कालावधीत ओमानमधील मस्कत बंदरात मुक्काम केला. या भेटीदरम्यान, या जहाजाने ओमान मधील मस्कत येथील भारतीय दूतावासाच्या समन्वयाने 9 व्या आंतरराष्ट्रीय योग दिन 2023 चा भाग म्हणून भारत सरकारच्या 'ओशन रिंग ऑफ योग' या उपक्रमा अंतर्गत अनेक उपक्रम हाती घेतले.
21 जून रोजी, भारतीय दूतावासाने ओमान मधील मस्कत येथील इंडियन स्कूल मस्कत येथे आयोजित केलेल्या ओमान योग यात्रेत या जहाजाचे कमांडिंग ऑफिसर आणि कर्मचारी सहभागी झाले होते. ओमानमधील भारताच्या दूतावासाने कार्यक्रमस्थळी योग सुरू होण्यापूर्वी आयएनए तरकशच्या कमांडिंग ऑफिसरचा सत्कार केला. या कार्यक्रमात सुमारे 2000 जण सहभागी झाले.
या बंदर भेटीदरम्यान, जहाजावरील चमूने ओमानच्या सशस्त्र दलाच्या सुलतानाशी संवाद साधला. त्याचबरोबर ओमान मधील मस्कत येथील सुलतानाच्या सशस्त्र सेना संग्रहालय आणि सागरी सुरक्षा केंद्राला भेट दिली.
भारतीय नौदल आणि ओमानची रॉयल नेव्ही यांच्यात मैत्रीचे घनिष्ट संबंध असून या भेटीदरम्यानही हे दृढ नाते ठळक दिसून आले.
विज्ञान आणि तंत्रज्ञान मंत्रालय
मशीन लर्निंग उपायांतून भौगोलिक-संसाधनांचे संशोधन सुलभ
वैज्ञानिकांनी तंत्रज्ञान-आधारीत  3D भूंकपीय माहितीच्या स्वयंचलित विवेचनासाठी व्यावहारिक दृष्टीकोन विकसित केला
वैज्ञानिकांना भूकंपाची कारणे शोधणे विशेषतः परिसर भूगर्भीयदृष्ट्या क्लिष्ट असल्यास मानवी विवेचन करणे कठीण जाते, आता त्यांना मशिन-लर्निंग आधारीत माहितीचा स्वयंचलित विवेचन उपाय प्रदान करण्यात आला आहे.
भू-भूगर्भशास्त्र, पात्रांची  उत्क्रांती, स्त्रोत अन्वेषण आणि भूकंप  कारणीभूत प्रक्रिया समजून घेण्यासाठी पृष्ठभागाच्या भूकंपाच्या आकडेवारीवरून उप-पृष्ठभाग  भूगर्भीय वैशिष्ट्यांचा प्रभावी शोध घेणे फार महत्वाचे आहे. यासाठी, भूकंपीय माहितीचा सतत ओघ, गहन संगणकीय प्रक्रिया आणि कंटाळवाणे विवेचन होते. पण, आता उच्च-कार्यक्षमतेच्या संगणकीय प्रणालीमुळे प्रचंड माहितीचे  कमी वेळेत विवेचन करण्यात येते. ज्यावेळी भूगर्भीय पृष्टभाग क्लिष्ट असतो त्यावेळी मानवी विवेचन कठीण जाते आणि विपुल माहितीचा  साठा निर्माण होतो.
ही प्रक्रिया स्वयंचलित करण्यासाठी विज्ञान आणि तंत्रज्ञान मंत्रालयांतर्गत असलेल्या वाडिया इन्स्टिट्यूट ऑफ हिमालयीन जिऑलॉजी  या स्वायत संसथेच्या शास्त्रज्ञांनी तंत्रज्ञान आधारीत  3D भूकंपीय माहितीचे स्वयंचलित विवेचन विकसित केले आहे.
तैलयुक्त  असलेले न्यूझीलंडमधील कॅन्टरबरी खोरे हे याचे उत्तम उदाहरण आहे. याठिकाणी बशीच्या-आकाराचे मॅग्मॅटिक सिल्स क्रेटासियस ते ईओसिनमध्ये  जोडल्या जातात, परिणामी सारणीयुक्त चौकटीच्यावर  हायड्रोथर्मल व्हेन्टच्या आत सामावले जाते.
या अभ्यासानुसार, सिल्स अनुक्रमे 1.5 km2 ते 17 km2 क्षेत्र व्यापते. शिवाय, प्रिन्सिपल सिल्सच्या टोकापासून वाहणारे चुंबकीय द्रव हायड्रोथर्मल व्हेंट्सद्वारे 800 मीटर उंचीपर्यंत वाढतात आणि धातुमय थरावर असलेला गाळ उचलला जातो.
हे कार्य भौगोलिक समस्या सोडविण्यासाठी मशीन लर्निंग वापरण्याच्या दिशेने एक महत्त्वाचे पाऊल आहे आणि हिमालयासारख्या जिवंत डोंगराळ भागात जटिल भौगोलिक प्रक्रिया समजून घेण्याविषयी खात्री देते.
गृह मंत्रालय
महिलांसंदर्भातले गुन्हे रोखण्यासाठी सरकारच्या उपाययोजना
नवी दिल्ली, 10 डिसेंबर 2019
महिलांच्या सुरक्षिततेला सरकारचे सर्वोच्च प्राधान्य असून, देशभरात महिला सुरक्षिततेसाठी सरकारने अनेक उपाययोजना केल्याची माहिती केंद्रीय गृह राज्यमंत्री जी. किशन रेड्डी यांनी आज लोकसभेत लेखी उत्तरात दिली.
लैंगिक गुन्ह्यांसंदर्भात गुन्हेगारांना जरब बसावी, यासाठी फौजदारी कायदा  कायदा 2013 करण्यात आला. 12 वर्षाखालील मुलीवर बलात्कार करणाऱ्या गुन्हेगाराला फाशीच्या शिक्षेसह कडक शिक्षेची तरतूद, याद्वारे करण्यात आली आहे.
आपातकालीन प्रतिसाद सहाय्यता यंत्रणेद्वारा अशा परिस्थितीत 112 हा क्रमांक, सुरक्षा व्यवस्थापनासाठी पहिल्या टप्प्यात मुंबई, दिल्ली, चेन्नई, कोलकाता, बेंगलुरु, हैदराबाद, लखनौ आणि अहमदाबाद या आठ शहरात सुरक्षित शहर प्रकल्पाला मंजुरी, गृह मंत्रालयाकडून सायबर-क्राईम पोर्टल सुरु, लैंगिक गुन्ह्यांसंदर्भात कालबद्ध तपास करण्यासाठी पोलीसांकरता इनव्हिस्टिगेशन ट्रॅकींग सिस्टिम फॉर सेक्सुअल ऑफेन्स, अत्याचारग्रस्त महिलेला पोलीस मदतीसह, वैद्यकीय मदत, कायदेविषयक मदत, तात्पुरता निवारा या सर्व बाबी एकाच छताखाली मिळाव्यात यासाठी वन स्टॉप सेंटर योजनेची 1 एप्रिल 2015 पासून देशभरात अंमलबजावणी करण्यात येत आहे.
या उपाययोजनांशिवाय महिलांसंदर्भातल्या गुन्ह्यांबाबत केंद्रीय गृह मंत्रालय, राज्ये आणि केंद्र शासित प्रदेशांसाठी वेळोवेळी सूचना जारी करते, त्या www.mha.gov.in वर उपलब्ध आहेत.
B.Gokhale/N.Chitale/D.Rane
(Visitor Counter : 110
माहिती आणि प्रसारण मंत्रालय
दिल्ली-धरमशाला-दिल्ली या पहिल्या इंडिगो विमान सेवेला केंद्रीय मंत्री अनुराग ठाकूर, ज्योतिरादित्य शिंदे आणि केंद्रीय राज्यमंत्री जनरल व्ही.के. सिंग यांनी दाखवला हिरवा झेंडा
इंडिगो विमानसेवेमुळे राज्यातील निम्म्या लोकसंख्येला लाभ होईल असे अनुराग ठाकूर यांचे प्रतिपादन, संपूर्ण भारतातून थेट कनेक्टिव्हिटीचे आवाहन
केंद्रीय माहिती आणि प्रसारण मंत्री अनुराग ठाकूर, केंद्रीय नागरी हवाई वाहतूक मंत्री ज्योतिरादित्य शिंदे आणि केंद्रीय नागरी हवाई वाहतूक राज्यमंत्री जनरल व्ही के सिंह यांनी आज इंडिगो एअरलाइनच्या पहिल्या दिल्ली-धरमशाला-दिल्ली विमान सेवेला हिरवा झेंडा दाखवला.
हिमाचल प्रदेशला इंडिगो कनेक्टिव्हिटी सुकर केल्याबद्दल यावेळी केंद्रीय माहिती आणि प्रसारण मंत्री अनुराग ठाकूर यांनी नागरी हवाई वाहतूक मंत्रालयाचे आभार व्यक्त केले आणि सांगितले की, डोंगराळ प्रदेशात हवाई वाहतूक केल्याशिवाय इंडिगो खऱ्या अर्थाने राष्ट्रीय विमान कंपनी बनू शकली नसती. ठाकूर यांनी एका मोठ्या विमानतळासाठी एक मुद्दा मांडला आणि सांगितले की, सध्या संपूर्ण भारतातून हिमाचलमध्ये येणाऱ्या प्रवाशांना दिल्लीला जावे लागते आणि त्यानंतर या राज्यात येणाऱ्या विमानाने प्रवास करावा लागतो. मोठ्या विमानतळामुळे प्रवाशांना थेट अखंड कनेक्टिव्हिटी मिळेल.
पंतप्रधान नरेंद्र मोदी यांना देशातील विमानतळ पायाभूत सुविधांच्या जलद विस्ताराचे श्रेय देत ठाकूर म्हणाले की, अल्पावधीतच ही संख्या 74 वरून 140 च्या वर गेली आहे. ते पुढे म्हणाले की उडान योजनेमुळे हवाई चप्पल वापरणारे नागरीकसुद्धा विमान प्रवास करू शकतात.
विमानतळाद्वारे पुरवल्या जाणार्या सेवेच्या व्याप्तीविषयी बोलताना ठाकूर म्हणाले की, धरमशाला विमानतळ पाच जिल्ह्यांना सुलभ संपर्क यंत्रणेने जोडतो आणि त्याचा थेट लाभ राज्यातील निम्म्या लोकसंख्येला होतो. इंडिगोची ही एक विमान सेवा निम्मे राज्य आणि पंजाबमधील काही ठिकाणे देशाच्या इतर भागांना जोडण्यात मोठी भूमिका निभावेल.
केंद्रीय राज्यमंत्री जनरल व्ही.के. सिंह म्हणाले की, धरमशाला विमानतळावरून 1990 मध्ये पहिली विमान सेवा सुरू झाली आणि त्यानंतर त्याची सेवा विस्तारली आणि आता त्याला 1376 मीटरची धावपट्टी आहे. मंत्र्यांनी सांगितले की, जागेची परवानगी मिळाल्यास धावपट्टी आणखी विस्तारता येईल. दलाई लामा यांच्या उपस्थितीमुळे विमानतळावर मोठ्या प्रमाणात रहदारी आहे, असे त्यांनी नमूद केले आणि हा विमानतळ सर्व वायव्य हिमाचल प्रदेशला हवाई कनेक्टिव्हिटी प्रदान करतो. इंडिगोचे विमानसेवेमुळे अधिकाधिक पर्यटक हिमाचलमध्ये येतील आणि याचा लाभ राज्यातील लोकांना होईल.
केंद्रीय नागरी हवाई वाहतूक मंत्री ज्योतिरादित्य शिंदे यांनी उपस्थितांना संबोधित करताना सांगितले की नागरी हवाई वाहतूक क्षेत्रात गेल्या 65 वर्षात जे काही साध्य झाले नाही ते गेल्या 9 वर्षात 148 विमानतळ, वॉटरड्रोम आणि हेलीपोर्ट्सच्या निर्मितीने साध्य झाले आहे. ते पुढे म्हणाले की, येत्या तीन ते चार वर्षांत ही संख्या 200 च्या पुढे नेण्याच्या उद्दिष्टाने मंत्रालय कार्यरत आहे. हा प्रयत्न मोठ्या मेट्रो विमानतळांना तसेच शेवटच्या घटकापर्यंत संपर्क यंत्रणा प्रदान करणार्या दुर्गम विमानतळांना समान महत्त्व देईल.
इंडिगो एअरलाईन दिल्ली ते धरमशाला दररोज विमानसेवा चालवेल. या नवीन उड्डाण क्षेत्रामुळे इंडिगोच्या दैनंदिन उड्डाणांची संख्या 1795 एवढी झाली आहे आणि निर्गमनाच्या  बाबतीत ती जगातील सातवी सर्वात मोठी विमान कंपनी ठरते.
पंतप्रधान कार्यालय
पंतप्रधान मोदींनी घेतली मॉरिशसच्या पंतप्रधानांची भेट
नवी दिल्ली, 6 डिसेंबर 2019
पंतप्रधान नरेंद्र मोदी यांनी आज नवी दिल्लीत मॉरिशसचे पंतप्रधान प्रविण जगन्नाथ यांची भेट घेतली. पंतप्रधान जगन्नाथ, पत्नी कविता जगन्नाथ यांच्यासोबत भारताच्या खासगी दौऱ्यावर आले आहेत.
मोठ्या जनमताने पंतप्रधानपदी फेरनिवड झाल्याबद्दल जगन्नाथ यांचे पंतप्रधान मोदी यांनी अभिनंदन केले. पंतप्रधान जगन्नाथ यांनी पंतप्रधान मोदी यांचे आभार मानले आणि दोन्ही देशांमधील द्विपक्षीय संबंध अधिक मजबूत करण्यासाठी वचनबद्ध असल्याचा पुनरूच्चार केला.
मॉरिशसमध्ये राबवण्यात येत असलेल्या मेट्रो एक्सप्रेस प्रकल्प, ईएनटी रुग्णालये, सामाजिक गृहनिर्माण प्रकल्प यासारख्या अनेक विकास सहकार्य प्रकल्पांमध्ये भारताने केलेल्या सहाय्याबद्दल पंतप्रधान जगन्नाथ यांनी कृतज्ञता व्यक्त केली. नवीन कार्यकाळात मॉरिशसच्या सर्वांगीण विकासाला गती देणे आणि भारताबरोबर सहकार्याची व्याप्ती वाढवणे याला आपले प्राधान्य राहील, असे जगन्नाथ यांनी नमूद केले. या प्रयत्नात भारत महत्वाची भूमिका पार पाडेल, अशी आशा त्यांनी व्यक्त केली.
अधिक सुरक्षित, स्थिर आणि समृद्ध मॉरिशसच्या निर्मितीसाठी भारताचा पाठिंबा यापुढेही राहील, अशी ग्वाही पंतप्रधान मोदी यांनी दिली.
बहुआयामी द्विपक्षीय संबंध तसेच परस्पर हित आणि प्राधान्याच्या आधारे सहकार्याच्या नव्या संधींचा शोध घेण्यासाठी एकत्रितपणे काम करण्याबाबत दोन्ही नेत्यांनी सहमती दर्शवली.
N.Sapre/S.Kane/P.Kor
(Visitor Counter : 60
दूरसंचार आणि माहिती तंत्रज्ञान मंत्रालय
गोवा टपाल विभागाकडून एक जिल्हा-एक उत्पादन विषयावर लिफाफ्याचे अनावरण
पणजी, 11 ऑक्टोबर 2022
गोवा टपाल विभागाने आज ‘एक जिल्हा-एक उत्पादन’ विषयावर लिफाफ्याचे अनावरण केले. टपाल खात्याकडून सध्या राष्ट्रीय टपाल सप्ताह साजरा करण्यात येत आहे. त्या अनुषंगाने आज उद्योग, व्यापार आणि वाणिज्य विभागाच्या संचालक स्वेतिका सचन आणि पोस्ट मास्तर जनरल सय्यद रशीद यांच्या हस्ते विशेष लिफाफ्याचे अनावरण करण्यात आले.
गोव्यात ‘एक जिल्हा-एक उत्पादन’ योजनेअंतर्गत उत्तर गोव्यासाठी ‘फणस’ आणि दक्षिण गोव्यासाठी ‘नारळ’ हे उत्पादन जाहीर करण्यात आले आहे. अशाप्रकारच्या उपक्रमांमुळे फणस आणि नारळ उत्पादनाला चालना मिळेल. तसेच या उत्पादनांची व्यावसायिक पद्धतीने लागवड केल्यास चांगली बाजारपेठही मिळेल, असे स्वेतिक सचन म्हणाल्या.
टपाल खात्याकडून राष्ट्रीय टपाल सप्ताहांतर्गत 12 ऑक्टोबर रोजी टपाल आणि पार्सल दिवस, तर 13 ऑक्टोबर रोजी अंत्योदय दिवसाने सप्ताहाची सांगता होईल. तसेच या दरम्यान आधार नोंदणी आणि आधार दुरुस्ती याबाबतही जागृती करण्यात येत आहे.
एक जिल्हा एक उत्पादन योजना
वन जिल्हा- एक उत्पादन  योजना ही केंद्रीय अन्न प्रक्रिया उद्योग मंत्रालयाच्या अंतर्गत असलेल्या सुक्ष्म उद्योग योजनेचा भाग आहे. या योजनेअंतर्गत राज्याला प्रत्येक जिल्ह्यासाठी योजनेअंतर्गत एक उत्पादन निश्चित करायचे आहे. त्यानूसार या उत्पादनासाठी केंद्र सरकारकडून निधी पुरवठा केला जातो. निश्चित केलेल्या उत्पादनाला आर्थिक, तांत्रिक आणि व्यावसायिक मदत करुन स्वावलंबनाचे सरकारचे ध्येय आहे.
PIBPanaji/S.Thakur/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 104
आरोग्य आणि कुटुंब कल्याण मंत्रालय
कोविड-19 संदर्भातील ताजी स्थिती
नवी दिल्ली, 23 एप्रिल 2020
कोविड-19 च्या प्रसाराला आळा घालणे, प्रतिबंध आणि व्यवस्थापन यासाठी केंद्र सरकार, राज्ये आणि केंद्रशासित प्रदेशांच्या मदतीने सातत्याने एकत्रित उपाययोजना करत आहे. या सर्व उपाययोजना आणि व्यवस्थापनांवर सर्वोच्च पातळीवर नियमित देखरेख ठेवली जात आहे.
कोविड-19 या संसर्गजन्य आजाराबाबतची सद्यस्थिती बघता, संसर्गजन्य आजार नियंत्रण कायदा,1897 मध्ये दुरुस्ती करणारा अध्यादेश जारी करण्यात आला आहे.
संसर्गजन्य आजार अध्यादेश असे नाव असलेल्या या अध्यादेशानुसार, “कोणत्याही व्यक्तीने आरोग्य सेवा कर्मचाऱ्याबाबत कुठलेही हिसंक कृत्य करु नये तसेच या आजाराच्या काळात, आरोग्य यंत्रणांमधील संपत्तीची नासधूस करु नये."
अशा हिंसक कारवाया अथवा डॉक्टरांवरील हल्ले दखलपात्र आणि अजामीनपात्र गुन्हे ठरतील, अशी दुरुस्ती या कायद्यात करण्यात आली आहे. अशा हिंसक कारवाया करणारे किंवा त्यासाठी प्रवृत्त करणाऱ्या गुन्हेगारांना तीन ते पाच वर्षापर्यंतची शिक्षा आणि 50 हजार ते 2 लाख रुपयांपर्यंतचा दंड केला जाऊ शकतो. कर्मचाऱ्यांवर गंभीर हल्ला केला तर सहा महिन्यांपासून ते सात वर्षांपर्यंतची शिक्षा आणि 1 लाख रुपयांपासून ते 5 लाख रुपयांपर्यंतचा दंड आकाराला जाऊ शकतो. त्याशिवाय, या प्रकरणी, हल्ला करणाऱ्याने रुग्णालयाचे आणि कर्मचाऱ्यांचे केलेले नुकसान भरुन देण्यासाठी, नुकसानीच्या रकमेच्या दुप्पट रक्कम द्यावी लागेल.
आजच्या गणनेनुसार देशातील 12 जिल्ह्यांमध्ये गेल्या 28 दिवसांत कोविड-19 चा एकही रुग्ण आढळलेला नाही. 21 एप्रिल 2020 नंतर या यादीत आणखी आठ जिल्ह्यांची भर पडली आहे. हे जिल्हे आहेत—चित्रदुर्ग , बिलासपूर , इम्फाळ पश्चिम  ऐजवाल पश्चिम , भद्राद्री कोत्तागुंडम  पीलीभीत  SBS नगर  आणि दक्षिण गोवा .
या शिवाय 78 जिल्ह्यांमध्ये गेल्या 14 दिवसात कोरोनाचा एकही नवा रुग्ण आढळलेला नाही.
आतापर्यंत देशभरात उपचारानंतर कोरोनाचे 4,257 रुग्ण बरे झाले असून रुग्ण बरे होण्याचा दर 19.89 टक्के इतका आहे. कालपासून, कोरोनाच्या रूग्णांमध्ये 1409 रुग्णांची भर पडली असून, देशातील एकूण रुग्णसंख्या 21,393 इतकी झाली आहे.
कोविड-19संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in.
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf.
G.Chippalkatti/R.Aghor/P.Kor
शिक्षण मंत्रालय
विविध परीक्षांसाठीचे ऑनलाईन अर्ज भरण्याच्या तारखा पुढे ढकलण्याचा राष्ट्रीय चाचणी संस्थेने घेतला निर्णय
(नवी दिल्ली, 30 मार्च 2020
कोविड-19 च्या प्रसारामुळे पालक आणि विद्यार्थ्यांना येत असलेल्या विविध समस्या बघता, राष्ट्रीय चाचणी यंत्रणेद्वारे घेतल्या जाणाऱ्या विविध परीक्षांसाठीचे ऑनलाईन अर्ज भरण्याची अंतिम तारीख पुढे ढकलण्याचा/ बदलण्याचा निर्णय घेण्यात आला आहे.
त्यानुसार, या सर्व परीक्षांच्या अर्जांच्या सुधारित तारखा पुढीलप्रमाणे आहेत--
|
|
अनु क्र
|
|
परीक्षा
|
|
सध्याच्या तारखा
|
|
सुधारित तारखा|
|
From
|
|
To
|
|
From
|
|
To
|
|
01
|
|
राष्ट्रीय हॉटेल मैनेजमेंट परिषद  JEE-2020
|
|
01.01.2020
|
|
31.03.2020
|
|
01.01.2020
|
|
30.04.2020
|
|
02
|
|
इंदिरा गांधी राष्ट्रीय मुक्त विद्यापीठ  Ph.D प्रवेश परीक्षा-2020. आणि ओपन मैट 
|
|
28.02.2020
|
|
23.03.2020
|
|
28.02.2020
|
|
30.04.2020
|
|
03
|
|
भारतीय कृषी संशोधन परिषद -2020
|
|
01.03.2020
|
|
31.03.2020
|
|
01.03.2020
|
|
30.04.2020
|
|
04
|
|
जवाहरलाल नेहरू विद्यापीठ प्रवेश परीक्षा -2020
|
|
02.03.2020
|
|
31.03.2020
|
|
02.03.2020
|
|
30.04.2020
|
|
05
|
|
UGC- राष्ट्रीय पात्रता परीक्षा - जून 2020
|
|
16.03.2020
|
|
16.04.2020
|
|
16.03.2020
|
|
16.05.2020
|
|
06
|
|
CSIR-राष्ट्रीय पात्रता परीक्षा -जून 2020
|
|
16.03.2020
|
|
15.04.2020
|
|
16.03.2020
|
|
15.05.2020
|
|
07
|
|
अखिल भारतीय आयुष पदव्युत्तर प्रवेश परीक्षा -2020
|
|
01.04.2020
|
|
30.04.2020
|
|
01.05.2020
|
|
31.05.2020
‘’ ऑनलाईन आवेदनपत्रे दुपारी 4.00 वाजेपर्यंत स्वीकारले जातील आणि परीक्षा शुल्क 11.50 पर्यंत स्वीकारले जाईल.
हे शुल्क Credit/Debit Card/ Net Banking/UPI and PAYTM यानुसार स्वीकारले जाईल.
प्रवेश पत्र मिळण्याची आणि परीक्षेच्या सुधारित वेळापत्रकाबाबतची माहिती www.nta.ac.in, या संकेतस्थळावरुन 15 एप्रिल 2020 नंतर मिळू शकेल.
अधिक माहितीसाठी उमेदवारांनानी खालील क्रमाकांवर संपर्क साधावा
8287471852, 8178359845, 9650173668, 9599676953, 8882356803
G.Chippakatti/R.Aghor/P.Kor
अर्थ मंत्रालय
ऑपरेशन गोल्डमाइन अंतर्गत सुरत आंतरराष्ट्रीय विमानतळावर महसूल गुप्तचर संचालनालयाने 25.26 कोटी रुपये किमतीची 48 किलो सोन्याची पेस्ट केली जप्त
ऑपरेशन गोल्डमाइन अंतर्गत महसूल गुप्तचर संचालनालय  ने सुरत आंतरराष्ट्रीय विमानतळावर 48.20 किलो सोन्याची पेस्ट जप्त केली आहे. अलीकडच्या काळात विमानतळावरील ही सोन्याची सर्वात मोठी कारवाई आहे.
विशिष्ट गुप्त माहितीच्या आधारे, महसूल गुप्तचर संचालनालयाच्या अधिकार्यांनी 07.07.2023 रोजी शारजाहून एअर इंडिया एक्सप्रेस फ्लाइट क्रमांक IX172 ने सुरत आंतरराष्ट्रीय विमानतळावर भारतात तस्करी करण्यासाठी पेस्ट स्वरूपात सोने घेऊन आल्याच्या संशयावरून 3 प्रवाशांना रोखले. यावेळी या प्रवाशांच्या हातातील बॅगेज तसेच चेक-इन बॅगेजची तपासणी करण्यात आली. त्यावेळी 5 काळ्या पट्ट्यांमध्ये लपवलेल्या 20 पांढऱ्या रंगाच्या पॅकेटमध्ये पेस्ट स्वरूपात लपविलेले 43.5 किलो सोने सापडले. हे सोने सुरत आंतरराष्ट्रीय विमानतळावर तैनात असलेल्या अधिकाऱ्यांच्या मदतीने भारतात तस्करी करण्यासाठी लपवण्यात आल्याचे प्रवाशांच्या चौकशीत उघड झाले. याशिवाय आणखी 4.67 किलो सोन्याची पेस्टही पुरुष स्वच्छतागृहातून जप्त करण्यात आली. प्रवाशांकडून जप्त करण्यात आलेल्या एकूण 48.20 किलो सोन्याच्या पेस्ट मधून सुमारे 25.26 कोटी रुपये किमतीचे 42 किलोपेक्षा जास्त सोने  प्राप्त झाले आहे.
सीमाशुल्क कायदा, 1962 अंतर्गत व्यक्तींचे जबाब नोंदवण्यात आले त्या आधारे एका अधिकाऱ्यासह 3 प्रवाशांना अटक करण्यात आली आहे. आतापर्यंतच्या तपासात सुरत आंतरराष्ट्रीय विमानतळावर एक संघटित तस्करीचे जाळे कार्यरत असल्याचे दिसून आले आहे. हे संपूर्ण जाळे मोडून काढण्याच्या उद्देशाने अशा प्रकरणांमध्ये विमानतळावरील अधिकाऱ्यांसह अन्य व्यक्तींचा सहभाग शोधण्यासाठी पुढील तपास सुरू आहे.
महसूल गुप्तचर संचालनालयाने केलेल्या कारवाईमुळे तस्करी करणारी टोळी उघडकीला आली आहे. ही कारवाई म्हणजे देशात मौल्यवान वस्तूंची अवैध तस्करी रोखण्यासाठी महसूल गुप्तचर संचालनालयाद्वारे सातत्याने सुरु असलेल्या प्रयत्नांचा एक भाग आहे.
संरक्षण मंत्रालय
भारतीय नौदलाने जमिनीवर मारा करणाऱ्या ब्राह्मोस या विस्तारित पल्ल्याच्या क्षेपणास्त्राची यशस्वी चाचणी घेतली
भारतीय नौदलाने आज 5 मार्च 2022 रोजी, विस्तारित पल्ल्याच्या, जमिनीवर मारा करणाऱ्या ब्राह्मोस या जहाजावरून सोडण्यात येणाऱ्या स्वनातीत क्षेपणास्त्राच्या विस्तारित अंतरावर लक्ष्यभेद करण्यातील अचूकतेची यशस्वी चाचणी घेतली. आयएनएस चेन्नई या स्टेल्थ विनाशिकेवरून हे क्षेपणास्त्र सोडण्यात आले. हल्ल्यासाठी विस्तारित पल्ला पार करत आणि अत्यंत जटील प्रयुक्त्या अवलंबत या क्षेपणास्त्राने कमालीच्या अचूकतेने लक्ष्यभेद केला.
ब्राह्मोस क्षेपणास्त्र आणि आयएनएस चेन्नई हे लढाऊ जहाज या दोघांचीही निर्मिती स्वदेशी बनावटीची आहे आणि त्यांच्या उभारणीत भारतीय क्षेपणास्त्र विषयक तसेच जहाज बांधणी विषयक कौशल्य ठळकपणे उठून दिसत आहे. त्यांच्या स्वदेशी निर्मितीमुळे आत्मनिर्भर भारत आणि मेक इन इंडिया या दोन्ही उपक्रमांमध्ये भारतीय नौदलाने दिलेले योगदान अधिक उत्तमपणे दिसून येत आहे.
आजच्या चाचणीत मिळालेल्या यशामुळे, जेव्हा आणि जिथे गरज असेल तिथे भारतीय नौदलाची आणखी खोलवर जाऊन लक्ष्याचा भेद करण्याची तसेच समुद्रापासून लांब अंतरावरील जमिनीवर होणाऱ्या कारवायांवर प्रभाव टाकण्याची क्षमता प्रस्थापित झाली आहे.
पंतप्रधान कार्यालय
उष्णतेच्या लाटेबाबत व्यवस्थापनाचा आणि पावसाळ्याच्या सज्जतेचा आढावा घेण्यासाठी पंतप्रधानांच्या अध्यक्षतेखाली उच्चस्तरीय बैठक
उष्णतेची लाट किंवा आगीच्या घटनांमुळे होणारी जीवितहानी टाळण्यासाठी सर्वप्रकारच्या उपाययोजना करा: पंतप्रधान
देशातील जंगलांची असुरक्षितता कमी करण्यासाठी आगीच्या धोक्यांविरोधात सर्वसमावेशक प्रयत्नांची गरज :पंतप्रधान
राज्यांना ‘पूर सज्जता योजना’ तयार करण्याचा सल्ला
पूरप्रवण राज्यांमध्ये एनडीआरएफ तैनाती योजना विकसित करेल
किनारपट्टीलगतच्या भागात हवामानाच्या इशाऱ्याची माहिती वेळेत प्रसारित करण्यासह खबरदारीच्या उपाययोजना करण्याचे पंतप्रधानांचे निर्देश
समाजाला जागरुक करण्यासाठी समाजमाध्यमांचा सक्रियपणे वापर करा: पंतप्रधान
नवी दिल्ली, 5 मे 2022
पंतप्रधान नरेंद्र मोदी यांनी आज उष्णतेच्या लाटा व्यवस्थापन संबंधित परिस्थितीचा आणि पावसाळ्यासाठीच्या सज्जतेचा आढावा घेतला.
देशभरात मार्च-मे 2022 मध्ये उच्च तापमान सातत्याने राहिल्यासंदर्भात, भारतीय हवामान विभाग आणि राष्ट्रीय आपत्ती व्यवस्थापन प्राधिकरणाने या बैठकीत माहिती दिली. राज्य, जिल्हा आणि शहर स्तरावर प्रमाणित प्रतिसाद म्हणून उष्णता कृती योजना तयार करण्याचा सल्ला राज्ये आणि केंद्रशासित प्रदेशांना देण्यात आला आहे.नैऋत्य मोसमी पावसाच्या तयारीसंदर्भात, सर्व राज्यांना 'पूर सज्जता योजना ' तयार करण्याचा आणि योग्य त्या तयारीसाठी उपाययोजना करण्याचा सल्ला देण्यात आला आहे. एनडीआरएफला पूरग्रस्त राज्यांमध्ये त्यांची तैनाती योजना विकसित करण्याचा सल्ला देण्यात आला आहे.समाजामध्ये जागरुकता निर्माण करण्यासाठी समाजमाध्यमांचा सक्रिय वापर व्यापकपणे अवलंबावा लागेल., असे पंतप्रधानांनी सांगितले.
उष्णतेची लाट किंवा आगीच्या घटनांमुळे होणारे मृत्यू टाळण्यासाठी आपण सर्वप्रकारच्या उपाययोजना करणे आवश्यक असल्याचे पंतप्रधानांनी नमूद केले. अशा कोणत्याही घटनांना आपण कमीत कमी वेळेत प्रतिसाद द्यायला हवा असे त्यांनी सांगितले.
वाढत्या तापमानाच्या पार्श्वभूमीवर, रुग्णालयाचे नियमित अग्नी सुरक्षा परीक्षण होणे गरजेचे आहे, यावर त्यांनी भर दिला.आगीचा धोका असलेल्या, देशातील विविध वन परिसंस्थांमधील जंगलांची असुरक्षितता लक्षणीय कमी करण्यासाठी, संभाव्य आग वेळेवर शोधण्यासाठी आणि आग विझवण्यासाठी आणि आगीच्या घटनेनंतर परिस्थिती पूर्वपदावर आणण्यासाठी वन कर्मचारी आणि संस्थांची क्षमता वाढवण्याची गरज असल्याचे पंतप्रधान म्हणाले.
आगामी पावसाळ्याच्या पार्श्वभूमीवर दूषित पाण्यामुळे होणाऱ्या जलजन्य रोगांचा प्रसार टाळण्याच्या दृष्टीने, पिण्याच्या पाण्याच्या गुणवत्तेवर लक्ष ठेवण्यासाठी व्यवस्था असल्याची खात्री करण्याचे निर्देश पंतप्रधानांनी दिले.
उष्णतेची लाट आणि आगामी पावसाळ्याच्या पार्श्वभूमीवर कोणत्याही घटनांसाठी सर्व यंत्रणा सज्ज राहण्याच्या अनुषंगाने , केंद्र आणि राज्यांच्या संस्थांमधील प्रभावी समन्वयाच्या गरजेवर या बैठकीत चर्चा करण्यात आली. किनारी भागात हवामानाच्या इशाऱ्याची माहिती वेळेत प्रसारित करण्यासह खबरदारीच्या उपाययोजना करण्याचे निर्देशही पंतप्रधानांनी दिले.
या बैठकीला पंतप्रधानांचे प्रधान सचिव, पंतप्रधानांचे सल्लागार, कॅबिनेट सचिव, गृह, आरोग्य, जलशक्ती या मंत्रालयाचे सचिव, राष्ट्रीय आपत्ती व्यवस्थापन प्राधिकरणाचे  सदस्य, एनडीएमए, भारतीय हवामान विभाग  आणि एनडीआरएफचे महासंचालक उपस्थित होते.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(